b'\n_START_ARTICLE_\nRyan Maki\n_START_SECTION_\nUra\n_START_PARAGRAPH_\nMaki oli mukana Yhdysvaltojen kansallisessa j\xc3\xa4\xc3\xa4kiekon kehitysohjelmassa vuosina 2001\xe2\x80\x932003 ja pelasi Yhdysvaltojen alle 17- ja 18-vuotiaitten maajoukkueissa. Vuonna 2003 h\xc3\xa4n siirtyi pelaamaan j\xc3\xa4\xc3\xa4kiekkoa Harvardin yliopistoon. Nashville Predators varasi h\xc3\xa4net vuoden 2005 NHL:n varaustilaisuudessa vuorolla 176. Maki jatkoi Harvardissa pelaamista viel\xc3\xa4 kaksi vuotta, ennen kuin siirtyi kev\xc3\xa4\xc3\xa4ll\xc3\xa4 2007 Nashvillen farmijoukkue Milwaukee Admiralsiin, jossa pelasi 4 peli\xc3\xa4. Hein\xc3\xa4kuussa 2007 h\xc3\xa4n teki Nashvillen kanssa kaksivuotisen sopimuksen, mutta pelasi sopimuksen aikana ainoastaan Milwaukeessa._NEWLINE_Hein\xc3\xa4kuussa 2009 Maki teki uuden kaksisuuntaisen sopimuksen Nashvillen kanssa. Kaudeksi 2010\xe2\x80\x932011 h\xc3\xa4n siirtyi DEL-liigassa pelaavaan Hannover Scorpionsiin._NEWLINE_Maki on pelityylit\xc3\xa4\xc3\xa4n voimahy\xc3\xb6kk\xc3\xa4\xc3\xa4j\xc3\xa4.'